### Beslutninger

Stig Mikkelsen med bemærkning, at byrådet i sit møde den 24. april 2024 har vedtaget Magistratens foranstående indstilling af 16. april 2024.

Enhedslisten de Rød-Grønnes byrådsgruppe kunne ikke tiltræde indstillingens At 1.

Borgmesterens Afdeling udarbejder notat.

Sagen blev behandlet sammen med sag 6.

### Resume

[adresse] regnskab for 2023 aflægges med en årsberetning, der beskriver den bredere udvikling for kommunen i nøgletal samt med en række indikatorer for, hvordan udviklingen har været det forgangne år.

[adresse] er fortsat inde i en positiv udvikling med flere indbyggere, flere arbejdspladser, vækst mv. [adresse] er og skal fortsat være en god by for alle. Men regnskabet for 2023 viser også en afmatning, som betyder et tab for året.

Regnskabet ender med et samlet underskud på 642 mio. kr., hvilket dels skyldes udskudte anlægsudgifter og store forskydninger i anlægsindtægter til senere år, men det dækker også over et overskud på 555 mio. kr. på driften i forhold til den oprindelige fastlagte ramme på grund af forbrugstilbageholdenhed.

Netto påvirkes råderummet negativt med et engangsbeløb på godt 150 mio. kr., som vil være udgangspunktet for budgetlægning for budget 2025. Det skyldes blandt andet udviklingen i overførsler, færre skatteindtægter fra grundskyld og dækningsafgift, færre renteindtægter samt et markant tab som følge af færre grundsalgsindtægter.

[adresse] regnskab for 2023 er nærmere beskrevet i Årsberetningen (bilag 1) og i det egentlige regnskab (bilag 2). Herudover kan nøgletal fra regnskabet ses i afsnittet ”Økonomiske nøgletal for [adresse]” i [adresse] i Tal.

Indstillingen indebærer, at Byrådet godkender regnskabsmaterialet og en række økonomiske konsekvenser af regnskabet, samt at regnskabet bliver sendt til revisionsbehandling.

### Beslutningspunkter

Det indstilles:

At 1) Byrådet godkender årsberetningen for 2023 jf. bilag 1.

At 2)Byrådet godkender, at regnskab 2023 oversendes til revision.

At 3)Afvigelserne på bevillingskonti godkendes jf. regn-skabsoversigten i bilag 2.

At 4)Afskrivninger af uerholdelige tilgodehavender på i alt 18 mio. kr. samt kassedifferencer (overskud) på 54.240 kr. godkendes jf. bilag 2.

At 5) KB-bevillinger og anlægsarbejder, som er afsluttet i løbet af 2023, godkendes jf. anlægsregn-skaberne i bilag 4.

At 6) De økonomiske konsekvenser i form af budget- og rammeændringer samt saldokorrektioner godkendes jf. bilag 3.

### Sagsforløb

Udvalg: Magistraten

Dato: 16-04-2024

Sara Jensen: 2

Fremsendes til [adresse] med bemærkning, at Magistraten i mødet den 16. april 2024 anbefaler, at byrådet tiltræder Borgmesterens Afdelings indstilling af 3. april 2024.